অনুসন্ধানে জানা গেছে, বড়লেখা উপজেলার হিন্দু অধ্যূষিত দাসেরবাজার ইউনিয়নে রয়েছে পাকবাহিনীর মানবতা হত্যার বেদনামাখা বধ্যভূমি। দাসেরবাজারের মসজিদের পাশেই এ বধ্যভূমিতে প্রগতিশীল রাজনৈতিক কর্মীসহ অনেক বাঙালিকে হত্যা করা হয় নির্মমভাবে। লঘাটি গ্রামের ন্যাপকর্মী কুনু মিয়াকে এ বধ্যভূমিতে পাক সেনারা গুলি করে বর্বরোচিত হত্যাকাণ্ডের সূচনা করে। তালুকদারপাড়া গ্রামের গোপেন্দ্র নাথ ও প্রজেশ নাথকেও হত্যা করা হয় এ বধ্যভূমিতে।